Cary Elwes

Cary Elwes (født 26. oktober 1962 i Westminster, London) er en engelsk skuespiller.

Elwes fikk sin film-debut i regissør Marek Kanievska sin film Another Country (hvor han spilte James Harcourt, en ung og sentimental homofil student) med blant andre Rupert Everett og Colin Firth. Filmen, tilpasset fra et skuespill, var løst basert på de formative årene til den britiske spionen Guy Burgess, en av Cambridge Five. Elwes kjent for sine roller i filmer som Lady Jane, Prinsessebruden, Robin Hood – Helter i strømpebukser, Hot Shots, Glory, Liar Liar, Saw og i oppfølgeren Saw 3D, Twister, Shadow of the Vampire og Kiss the Girls. 

I 1996 hadde Elwes sin første TV-opptreden som David Lookner i TV-serien Seinfeld. I 1998 spilte han astronauten Michael Collins i den Golden Globe Award-vinnende HBO-miniserien From Earth to Moon. I 1999 hadde han en gjesterolle i en episode av TV-serien The Outer Limits. Elwes hadde en tilbakevendende rolle i den siste sesongen (2001–2002) av The X-Files som assisterende direktør for FBI, Brad Follmer.

I 2004 spilte han seriemorderen Ted Bundy i TV-filmen The Riverman, som var basert på boken The Riverman: Ted Bundy and I Hunt for the Green River Killer, skrevet av Robert D. Keppel. I 2007 hadde han en gjesteopptreden i Law & Order: Special Victims Unit.

 Referanser 

 Eksterne lenker 


Kategori:Engelske skuespillere
Kategori:Fødsler i 1962